open-index/open-wikipedia-markdown huggingface dataset:
Jason Bourne (elokuva)

**Jason Bourne** on vuonna 2016 ensi-iltansa saanut toimintaelokuva, jonka on ohjannut Paul Greengrass. Se on *[[Jason Bourne]]* -elokuvasarjan viides osa ja suora jatko-osa vuoden 2012 elokuvalle *[[Medusan perintö]]*.

## Näyttelijät

## Aiheesta muualla
* Virallinen sivusto 
* 
*
Jacobina Charlotta Munsterhjelm

**Jacobina Charlotta Munsterhjelm** (16. huhtikuuta 1786 Hämeenkylän kartano, Elimäki – 1. huhtikuuta 1842 Kurjalan kartano, Hämeenkoski) oli suomalainen kartanonneiti ja päiväkirjan pitäjä.

Munsterhjelmin vanhemmat olivat kapteeni, tilanomistaja, valtiopäivämies Anders Gustaf Munsterhjelm (1731–1801) ja Ester Sofia Nohrström (1748–1817). Ruukinpatruuna Anders Nohrström oli hänen isoisä. 

Munsterhjelm piti päiväkirjaa 13–15-vuotiaana vuosina 1799–1801. Hän kuvasi päiväkirjassaan isänsä omistaman Elimäen Hämeenkylän kartanon vierailuita, juhlia sekä lukemiaan kirjoja. Päiväkirjan alussa Munsterhjelm lukee vielä ''Katekismusta'' mutta sitten hän siirtyy kaunokirjallisuuden lukijaksi lukien muun muassa Samuel Richardsonin kirjeromaania *[[Clarissa (romaani|Clarissa]]* ja Daniel Defoen ''Robinson Crusoeta''. Lukeminen tapahtui ääneen niin että hän luki joko muille tai kuunteli muiden ääneen lukemista.

## Kirjallisuutta
* *Jacobina Charlotta Munsterhjelms dagböcker 1799-1801* ; med kommentar och register utg. av Bo Lönnqvist. Skrifter utgivna av Svenska litteratursällskapet i Finland 440. Helsingfors 1970
* *Työteliäs ja uskollinen : naiset piikoina ja palvelijoina keskiajalta nykypäivään* ; luku *Piikojen arkea ja juhlaa Hämeenkylän kartanossa noin 1800* ; toimittaneet Marjatta Rahikainen ja Kirsi Vainio-Korhonen. Suomalaisen Kirjallisuuden Seuran toimituksia 1092. Helsinki 2006 
* Kirsi Vainio-Korhonen : *Suomen herttuattaren arvoitus : suomalaisia naiskohtaloita 1700-luvulta* ; luku *Nuoren tytön maailma - Jacobina Charlotta Munsterhjelmin (1786-1842) päiväkirja*. Edita, Helsinki 2009 
* Johanna Ilmakunnas :  *Joutilaat ja ahkerat. Kirjoituksia 1700-luvun Euroopasta*. Siltala, Helsinki 2016 

## Lähteet
Yhdistyneen kuningaskunnan parlamenttivaalit 1964

**Yhdistyneen kuningaskunnan parlamenttivaalit 1964** järjestettiin 15. lokakuuta 1964. Vaaleissa valittiin parlamentin alahuoneen 630 jäsentä. Vaaleissa oli 35 894 054 äänioikeutettua, joista kaikkiaan 27 657 148 eli 77,1 prosenttia kävi äänestämässä.

## Tausta

Ennen vaaleja konservatiivipuolue oli hallinnut Isoa-Britanniaa 13 vuoden ajan vuoden 1951 vaaleista lähtien. Kuluneella vaalikaudella konservatiivinen hallitus oli kuitenkin kärsinyt puolustusministeri John Profumoon kohdistuneesta skandaalista sekä useista ministerinvaihdoksista. Myös konservatiivipuolueen johtaja oli vaihtunut, kun Alec Douglas-Home oli valittu Harold Macmillanin seuraajaksi. Douglas-Home ei ollut henkilökohtaisesti yhtä suosittu kuin työväenpuolueen johtaja Harold Wilson. Koska Työväenpuolueen vaalivoitto vaikutti todennäköiseltä, konservatiivinen hallitus jätti parlamenttivaalien järjestämisen mahdollisimman myöhäiseen ajankohtaan.

## Tulokset

Työväenpuolue voitti parlamenttivaalit täpärästi, kun se sai 12,21 miljoonaa ääntä eli 44,1 prosentin kannatuksen ja 317 parlamenttiedustajaa eli lähes kapeimman mahdollisen parlamenttienemmistön. Konservatiivien äänimäärä oli 12,00 miljoonaa, kannatus 43,4 prosenttia ja edustajamäärä 304. Liberaalipuolue lähes kaksinkertaisti kannatuksensa 11,2 prosenttiin ja sai 3,10 miljoonaa ääntä mutta silti vain 9 parlamenttiedustajaa.

Vaalituloksen seurauksena Työväenpuolue  muodosti Britannian uuden hallituksen, jota johti pääministeri Wilson. Hallituksen enemmistö oli kuitenkin niin kapea, että uudet vaalit jouduttiin järjestämään jo vuonna 1966.

## Lähteet

## Aiheesta muualla
Anders Lorenz Munsterhjelm

**Anders Lorentz Munsterhjelm** (17. tammikuuta 1803 Arrajoen (Jokelan) kartano, Nastola – 26. heinäkuuta 1893 Hakunilan kartano, Helsingin maalaiskunta) oli suomalainen everstiluutnantti, tilanomistaja, valtiopäivämies ja Tikkurilan väritehtaan perustaja.

Munsterhjelmin vanhemmat olivat kapteeni Anders Johan Munsterhjelm (1764–1824) ja Vendela Sofia Glansenstierna. Hän pääsi ylioppilaaksi yksityistodistuksella Turussa 1817. Munsterhjelm kävi Haminan kadettikoulun 1821-1823. Hän oli vänrikkinä venäläisessä Viipurin jalkaväkirykmentissä vuonna 1823 ja sai siirron keisarillisen seurueen palvelukseen ja sen jälkeen pääesikuntaan samana vuonna. Hänestä tuli aliluutnantti 1826, luutnantti 1829 ja kapteeni 1835. Munsterhjelm sai siirron topografikuntaan 1836 ja hän erosi palveluksesta everstiluutnanttina 1840.

Munsterhjelm omisti Helsingin pitäjässä sijainneet Hakunilan kartanon ja Tikkurilan kartanon. Vuonna 1862 hän rakennutti Keravanjoen Tikkurilankoskeen öljynpuristamon ja perusti yhtiön nimeltä Dickursby Oljeslageri. Tehdas puristi pellavaöljyä, jota käytettiin pintakäsittelyaineena, sekä keitti siitä vernissaa, jota käytettiin maalien valmistukseen. Tikkurilan rautatieaseman perustaminen 1862 aivan kosken viereen teki paikasta ihanteellisen tehtaalle. Rakennus on sittemmin tunnettu kulttuuritehdas Vernissana.

Eri omistajanvaihdosten jälkeen öljypuristamo ja vernissankeittämö päätyi 1885 helsinkiläisen kauppaliikkeen Schildt & Hallbergin omistukseen. Tehtaan toimintaa laajennettiin ja tehostettiin, ja vuosisadan vaihteessa Tikkurilan tehdas oli jo maan hallitseva vernissanvalmistaja. Munsterhjelm osallistui aatelissäädyssä valtiopäiville 1863–1864, 1867, 1877–1878 ja 1882. Hän oli myös vuoden 1863 säätyvaltiopäiviä valmistelleen Tammikuun valiokunnan jäsen vuonna 1862.

Munsterhjelm oli naimisissa 1831–1851 Iitin Perheniemen aateliskartanosta kotoisin olleen Lovisa Charlotta Arnkihlin (1808-1851) kanssa ja 1853–1886 leskikreivitär Fredrika Lovisa De Geer till Tervikin, o.s Fock (k. 1886) kanssa tämän toisessa avioliitossa. Eversti, valtiopäivämies Anders Georg Emil Munsterhjelm oli hänen poikansa ensimmäisestä avioliitosta. Ruukinpatruuna, Strömforsin ruukin omistaja Anders Nohrström oli Munsterhjelmin isoisoisä.

## Lähteet
Rauno Sainio

**Rauno Sainio** (s. 1983) on suomalainen kielenkääntäjä, joka on keskittynyt erityisesti kiinankielisen kaunokirjallisuuden suomentamiseen. Sainio on opiskellut kiinaa muun muassa Jinhuan ja Kunmingin kaupungeissa Kiinassa.

Vuonna 2017 järjestetyssä Suomi–Kiina-kulttuurigaalassa Sainio sai tunnustuksen työstään kiinalaisen kirjallisuuden suomentajana.

Sainion suomentama Liu Cixinin tieteisromaani *[[Kolmen kappaleen probleema (kirja)|Kolmen kappaleen probleema]]* oli ehdolla vuoden 2019 Tähtivaeltaja-palkinnon saajaksi. Vuonna 2021 ehdokkuuden sai myös saman kirjasarjan kolmas osa *Kuolema on ikuinen*. Sainio oli ehdolla vuoden 2023 Mikael Agricola -palkinnon saajaksi Chi Zijianin romaanin *Puolikuu* suomennoksesta.

Sainiolle myönnettiin vuonna 2020 puolivuotinen valtion taiteilija-apuraha. Vuonna 2023 hänelle myönnettiin yksivuotinen taiteilija-apuraha.

## Suomennokset
* Han Han: *Kolme porttia* (Basam Books, 2014)
* Murong Xuecun: *Unohda minut tänä yönä, Chengdu* (Basam Books, 2015)
* Yu Hua: *Elämänkaari* (Aula & Co, 2016)
* Mai Jia: *Koodinmurtaja* (Aula & Co, 2017)
* Yu Hua: *Xu Sanguanin elämä ja verikaupat* (Aula & Co, 2017)
* Mai Jia: *Pimeä voima* (Aula & Co, 2018)
*Liu Cixin: *Kolmen kappaleen probleema* (Aula & Co, 2018)
* Yu Hua: *Kiina kymmenellä sanalla* (Aula & Co, 2019)
*Liu Cixin: *Synkkä metsä* (Aula & Co, 2019)
*A Yi: *Täydellinen rikos* (Aula & Co, 2020)
*Liu Cixin: *Kuolema on ikuinen* (Aula & Co, 2020)
*Fang Fang: *Kun kaupunki suljettiin: Wuhanin kohtalonhetket* (Into, 2021)
*Ge Fei: *Näkymättömyysviitta* (Aula & Co, 2021)
*Chen Qiufan: *Jättömaa* (Aula & Co, 2021)
*
*Liu Cixin: *Pallosalama*. Aula & Co, 2022. .
*Sanmao: *Tarinoita Saharasta*. Aula & Co, 2023. 
*Liu Cixin: *Muurahaisia ja dinosauruksia*. Aula & Co, 2023. 
*Shen Yang: *Enemmän kuin yksi lapsi*. Into, 2023. 
*Chi Ta-wei: *Kalvot*. Hertta Kustannus, 2024. 
*Kevin Chen: *Aavekaupunki*. Aula & Co, 2024. 
*Xiao Hong: *Hulanjoen tarinat*. Punos-kustannus, 2024. 
*Xi Xi: *Minun kaupunkini*. Aula & Co, 2025. 
*Baoshu: *Täydellinen uusi maailma*. Aula & Co, 2025. 

### Novelli
* Liu Cixin: "Ihmiselämä" (Tähtivaeltaja 2/2018)

## Lähteet
Santeri Suistio

**Santeri Suistio** (s. 16. huhtikuuta 1998 Rauma) on suomalainen jääkiekkopuolustaja, joka pelaa Tanskan Metal Ligaenin Frederikshavn White Hawksissa.

## Ura
### Seuraura
Suistio on Rauman Lukon kasvatti. Hän nousi kaudella 2014–2015 seuran B-nuorten varakapteeniksi ja oli joukkueen tehokkain puolustaja tehoilla 8+13=21.

Suistio nousi jo ensimmäisellä A-juniorikaudellaan 2016–2017 Lukon kapteenistoon. Hän voitti joukkueessa kauden päätteeksi A-nuorten SM-pronssia. Suistio debytoi samalla kaudella myös SM-liigassa. Hän sai tililleen ensimmäisen liigaottelunsa 16. joulukuuta 2016 Hämeenlinnan Pallokerhoa vastaan. Suistio merkittiin Lukon seitsemänneksi puolustajaksi ja hän jäi lopulta ilman peliaikaa. Ensimmäiset jääaikansa Suistio sai kolmannessa ottelussaan 5. tammikuuta 2017 JYPiä vastaan. Hänet merkittiin jälleen Lukon seitsemänneksi puolustajaksi. Suistio sai ottelussa peliaikaa 9.15 minuuttia. Samassa kuussa hän teki Lukon kanssa 2+1-vuotisen SM-liigasopimuksen. Suistio pelasi kauden aikana myös yhden Mestis-ottelun lainalla KeuPa HT:ssä.

Alkukauden 2017–2018 Suistio pelasi suurimmaksi osaksi Lukon A-nuorissa, joiden sisäisen tehotilaston hän voitti lukemalla +21. Suistio pelasi SM-liigassa kahdeksan runkosarjaottelua ilman tehopisteitä. Hän siirtyi loppukaudella kuitenkin lainalle KeuPa HT:n Mestis-joukkueeseen, jossa Suistio pelasi kauden loppuun ja voitti Mestiksen mestaruuden. Elokuussa 2018 Lukko lainasi hänet jälleen toistaiseksi voimassa olevalla sopimuksella KeuPaan. Suistio pelasi alkukaudella 2018–2019 neljä Suomen Cupin ja kolme runkosarjaottelua, kunnes lokakuussa Lukko lainasi hänet toistaiseksi voimassa olevalla sopimuksella Tanskan Metal Ligaenin Frederikshavn White Hawksiin. Suistio pelasi siellä lopulta kauden loppuun. Hän teki 32 runkosarjaottelussa tehot 1+10=11 ja 15 playoff-ottelussa yhden syöttöpisteen. Suistio voitti kauden päätteeksi pronssia. Hän pelasi myös kaksi Metal Cupin ottelua ilman tehopisteitä. Kaudeksi 2019–2020 Suistio teki Frederikshavn White Hawksin kanssa vuoden mittaisen sopimuksen.

Suistio siirtyi syyskuussa 2020 toistaiseksi voimassa olevalla sopimuksella II-divisioonajoukkue Laitilan Jyskeen riveihin. Vain yhden siellä pelatun ottelun jälkeen hän palasi loppukauden 2020–2021 kattavalla sopimuksella KeuPa HT:n Mestis-joukkueeseen. Suistio kuitenkin loukkaantui heti paluuottelussaan ja hänen kautensa todettiin päättyneeksi leikkaushoitoa vaatineen alavartalovamman vuoksi lokakuussa. Toukokuussa 2021 Suistio teki KeuPan kanssa vuoden mittaisen jatkosopimuksen.

Kaudeksi 2022–2023 Suistio palasi vuoden mittaisella sopimuksella Metal Ligaenin Frederikshavn White Hawksiin.

### Maajoukkueura
Suistio on pelannut kymmenen nuorten maaottelua.

## Tilastot

## Lähteet
*
*
*

### Viitteet
Salomonsaaret kesäolympialaisissa 2004

**[[Salomonsaaret]]** osallistui **[[Kesäolympialaiset 2004|Ateenan kesäolympialaisiin vuonna 2004]]** kahden urheilijan joukkueella. Maan molemmat urheilijat osallistuivat yleisurheiluun. Heistä maan lipunkantajana avajaisissa toimi pikajuoksija Francois Manioru. Kumpikaan heistä ei saavuttanut mitalia, joten Salomonsaarten mitalitili olympialaisissa jäi avaamatta.

## Joukkue
### Yleisurheilu

*Francois Manioru - Miesten 100 metrin juoksu
*Jenny Kani - Naisten 100 metrin juoksu

## Lähteet
Augusta af Heurlin

**Augusta Helena af Heurlin** (o.s. *Bergbom*; 6. tammikuuta 1847 Vaasa – 3. syyskuuta 1918 Helsinki) oli suomalainen järjestöaktiivi 1900-luvun vaihteen molemmin puolin. 

Af Heurlinin vanhemmat olivat senaattori Johan Erik Bergbom ja Fredrika Juliana Roschier. Hänen sisaruksiaan olivat Kansallisteatterin perustajat Kaarlo ja Emilie Bergbom sekä senaattori Ossian Wuorenheimo. Augusta af Heurlinin puolisona oli vuodesta 1871 kirjapainonomistaja Lars Oskar Wilhelm af Heurlin, joka kuitenkin kuoli jo neljä vuotta myöhemmin. Heidän kolme lastaan olivat pankinjohtaja Lauri af Heurlin, laulunopettaja Paula af Heurlin ja valtiopäivämies Maunu af Heurlin. 

Heurlin liittyi 1880-luvulla Suomen Naisyhdistykseen ja johti Naisyhdistyksen vuonna 1900 perustamaa valmistavaa ammattikoulua. Hän oli vuonna 1911 kutsumassa eri naisyhdistyksiä perustamaan Suomen Naisten Kansallisliittoa. Hän toimi Raittiuden Ystävien keskushallituksessa vuosina 1886–1887 ja oli organisoimassa ensimmäisten eduskuntavaalien yhteydessä järjestettyä keräystä, jonka tuotto suunnattiin keuhkotautiparantoloiden rakentamiseen. Keräys toteutettiin Raittiuden Ystävien nimissä. Kun keräys onnistui, sen varojen käytöstä ja kasvattamisesta huolehtimaan perustettiin ”Toimikunta vähävaraisten keuhkotautisten hyväksi” -järjestö, jonka jäsenenä af Heurlin toimi 1907–1918.

Vuonna 1905 Heurlin perusti Koulukeittoyhdistyksen huolehtimaan, että kansakoululaisille pyrittäisiin tarjoamaan koulussa lämmin keitto, sillä varsinkin syrjäseutujen lapsilla oli pitkien koulumatkojen vuoksi vaikeuksia. Heurlinin täyttäessä 70 vuotta 1917 hänen kunniakseen vietettiin kansalaisjuhla ja perustettiin hänen nimeään kantava rahasto. Heurlin lahjoitti varat Koulukeittoyhdistykselle. Yhdistyksen toiminnan hiipuessa varat siirtyivät 1923 Suomalaiselle Konkordia-liitolle ja vuonna 1955 rahasto yhdistettiin Paula af Heurlinin rahastoon.

Af Heurlinin koti Helsingissä osoitteessa Yrjönkatu 13 tunnettiin 1800-luvun lopulla Suomalaisen Puolueen johtajien kokoontumispaikkana.

## Lähteet
Matojärvi (Lempäälä)

**Matojärvi**  on Pirkanmaalla Lempäälän Sääksjärvellä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Matojärvi on osa Sikojoen valuma-aluetta.

## Maantietoa
Järvi on 200 metriä pitkä, 50 metriä leveä ja sen pinta-ala on 0,7 hehtaaria. Järvi sijaitsee soistuneessa painanteessa ja siihen kaivettu yksi suo-oja. Järvellä on kaivettu laskuoja, joka lähtee järven länsipäästä ja se virtaa 600 metriä kaivettujen ojien kautta Kaitajärveen. Järvillä on korkeuseroa yli kuusi metriä. Järven rantaviivan pituus on 450 metriä ja se on autio. Sen itäpään vierestä kulkee Pirkkalan Keskisenkulman ja Lempäälän Asemakylän toisiinsa yhdistävä metsäautotie. Birgitan polku poikkeaa tieltä järven kohdalta ja kulkee kalliomäen päällä ennen laskeutumistaan Kaitajärvelle.

## Historiaa
Vuoden 1961 peruskartan mukaan Matojärvi on ollut lähes koskematon erämaajärvi, kunnes se 1970-luvulla on ojitettu ja siihen kaivettiin laskuoja. Järven itäpään ohi rakennettiin 1970-luvulla tie.

## Lähteet
Boris Dali (albumi)

**Boris Dali** (Борис Дали) on bulgarialainen popfolk laujlaja Boris Dalin kolmas studioalbumi. Se julkaistiin huhtikuuta 2008

## Kappaleet
# Интересът
# Обърка пътя
# Drink & Drive
# Секси парче
# Едно (feat. Andrea)
# Сделка с тъгата
# Палатка (feat.Konstantin ja Ilian)
# В ръцете
# Помощ от приятел
# Научи ли се 
# Не е късно
# Правено е с друг (feat. Preslava)
# Дай ми
# Бързо ли говоря (feat. Preslava)
# Няма време
# Бутилка (feat. Galena ja Preslava)
# Попитай сърцето си
# Младо момче
### DVD
# Интересът
# Обърка пътя
# Drink & Drive
# Секси парче
# Едно (feat. Andrea)
# Палатка (feat. Kostantin, Ilijan)
# Помощ от приятел
# Научи ли се
# Правено е с друг (feat. Preslava)
# Дай ми
# Бързо ли говоря (feat. Preslava)
# Няма време
# Бутилка (feat. Galena ja Preslava)
## Lähteet
Timo Hirvonen (sotilas)

**Timo Hirvonen** (s. 29. tammikuuta 1963 Helsinki) on suomalainen lippueamiraali evp. Hän toimi urallaan muun muassa Merivoimien esikuntapäällikkönä ja Rannikkolaivaston komentajana.

Hirvonen valmistui merikadettikurssilta vuonna 1987. Hän toimi urallaan muun muassa taistelualuksen päällikkönä 1997-1999, valmiuspäällikkönä Suomenlahden meripuolustusalueella 2000-2002, stragisen suunnittelusektorin johtajana Merivoimien esikunnassa 2002-2004, laivueen komentajana 2004-2008, kansallisena edustajana NATO ACT:ssa 2008-2010, strategisen suunnittelusektorin johtajana 2010-2013 Pääesikunnassa, Saaristomeren meripuolustusalueen komentajana 2013–2014, Rannikkolaivaston komentajana 2015–2016 ja Merivoimien esikuntapäällikkönä 2016–2018. Hänet ylennettiin lippueamiraaliksi 1. syyskuuta 2016 ja määrättiin Pääesikuntaan erityistehtäviin koordinoimaan Suomen EU-puheenjohtajuutta vuoden 2019 alusta.

Häntä pidettiin vahvana ehdokkaana merivoimien komentajaksi. Hirvoseen kohdistui nimettömistä kirjeistä lähtenyt esteellisyysepäily 2018. Korkein oikeus antoi päätösen asiassa heinäkuussa 2021 tuottamuksellisesta palvelusrikoksesta, jossa hänelle ei tuomittu rangaistusta. Oikeus totesi hänen olleen esteellinen, mutta Hirvosen menettelyllä ei ole ollut tosiasiallista vaikutusta asioiden lopputulokseen.

Hirvonen on myös hokutoryu ju-jutsun musta vyö ja ju-jutsuohjaaja.

## Lähteet
Timo Hirvonen

**Timo Hirvonen** voi viitata johonkuhun seuraavista:

* Timo Hirvonen, Merivoimien ex-esikuntapäällikkö
* Timo Hirvonen, muusikko ja vt. teatterinjohtaja
* Timo Hirvonen, jääkiekkoilija ja valmentaja
Hildi Ennola

**Hildi Ennola**, ent. *Enlund* (1854–1929) oli 1900-luvun alkupuolen naisjärjestöaktiivi. Hän kuului Suomen Naisyhdistykseen ja  Suomalaiseen Konkordia-liittoon.

Heponiemen hiljaisuuden keskus on alkujaan Hildi ja Juhana Ennolan omistama tila, jonka he lahjoittivat Diakonissalaitokselle perustettavaa virkistyskotia varten. Osan varoistaan hän testamenttasi Konkordia-liitolle.

Aleksandra Gripenbergin Ennolalle kirjoittamien kirjeiden kautta on tullut julki paljon tietoa Gripenbergin ajatuksista ja toiminnan taustasyistä. Ennola oli  Gripenbergin Koti ja Yhteiskunta -lehden vahva tukija. Hän oli Marttajärjestön alkuunpanija sitä kautta, että oli perustamassa Sivistystä kodeille -yhdistystä, joka myöhemmin nimettiin Marttajärjestöksi.

## Lähteet
Arthur Brown (muusikko)

**Arthur Wilton Brown** (s. 24. kesäkuuta 1942 Whitby, Iso-Britannia) on brittiläinen rocklaulaja, joka tunnetaan teatraalisista esiintymisistään sekä asusteistaan, joihin lukeutuu esimerkiksi liekehtivä kypärä. Hän johtaa omaa The Crazy World of Arthur Brown -yhtyettään, jonka kappale ”Fire” nousi vuonna 1968 Britanniassa listaykköseksi ja Yhdysvalloissa kakkoseksi. 1970-luvun alussa hän oli tuolloin muutamia albumeja julkaisseen Kingdom Come -yhtyeen laulusolisti. Hän myös näytteli pappia vuonna 1975 ilmestyneessä *[[Tommy (elokuva)|Tommy]]*-elokuvassa.

Brownista käytetään nimitystä ”The God of Hellfire”.

## Lähteet

## Aiheesta muualla
*Virallinen sivusto
Kalle Potti

**Charles Johanas (Kalle) Potti** (6. toukokuuta 1871 Laihia – 4. toukokuuta 1935 Ashtabula, Ohio, Yhdysvallat) oli amerikansuomalainen kauppias ja kirjailija.

Potti muutti Suomesta vuonna 1890 Ohion Ashtabula Harboriin, jossa hän työskenteli kolmen vuoden ajan satamatyöläisenä. Myöhemmin hän toimi työnjohtajana ja perusti omia kauppaliikkeitä Conneautiin, Glassportiin ja Ashtabula Harboriin. Potti harrasti myös kirjallisuutta ja toimi raittiusseuran puheenjohtajana. Vuonna 1921 hänet nimitettiin Suomen varakonsuliksi.

Potin kirja *Iloinen Harbori* perustui hänen omiin kokemuksiinsa satamatyöläisenä Yhdysvalloissa. 

## Teoksia
* *Iloinen Harbori 1*. Duluth: Päivälehti kustannusyhtiö, 1924.

**Nimimerkillä Anna-Kaisa**
* *Elma*. Duluth: s.n., 1923.
* *Amerikan leski*. Duluth: Päivälehti, 1924.
* *Harmaita hiuksia*. Duluth: Carl H. Salminen, 1930.

## Lähteet
Ida Digert

**Ida Josafa Digert** (2. helmikuuta 1874 – 31. elokuuta 1940) oli suomalainen Marttilan pitäjän Kosken kappelin Tuimalan kylässä asunut ompelija ja päiväkirjan pitäjä.

Ida Digertin vanhemmat olivat muurari, sahankirjuri, torppari Kaarlo (Karl) Digert ja Anna Liisa Kustaantytär. Kaksosena sisarensa Bertta Sofian kanssa syntynyt Ida kävi vain vuoden verran kansakoulua, mutta kaksi hänen veljeään valmistui maistereiksi. Ida Digert piti päiväkirjaansa vuosina 1894–1899. Kaarlo Digert oli joutunut 1894 käräjille syytettynä epärehellisyydestä kirjurin toimessaan. Syytteet raukesivat parin vuoden kuluttua näytön puutteeseen, mutta Kaarlo Digertin maine puhdistettiin vasta senaatin päätöksellä vuonna 1899. Hänelle ei kuitenkaan myönnetty korvauksia aiheettomista syytteistä. Samaan aikaan myös Ida Digertin veli maisteri Juho Heikki (Janne) Digert (1865–1895) menehtyi munuaissairauteen. Molempia tapauksia Ida Digert kuvasi päiväkirjassaan yksityiskohtaisesti. Lisäksi Ida kuvaa isänsä kiistoja paikallisen mahtimiehen, Marttilan nimismiehen Evald Sjömanin kanssa. Päiväkirjassa on myös kuvauksia Marttilan kylässä pidetyistä esitelmätilaisuuksista ja lukukinkereistä sekä Idan painetuista lähteistä lainaamia runonpätkiä. Ida Digertin päiväkirja on julkaistu vuonna 2005.

Ida Dagert jatkoi ompelijan työtään lopetettuaan päiväkirjan pitämisen. Hän meni vuonna 1909 naimisiin kanttori Antti Paasmäen (k. 1937) kanssa. Vuonna 1926 hän erosi evankelis-luterilaisesta kirkosta ja liittyi Marttilan ja Kosken vapaaseen evankeliseen seurakuntaan.

## Kirjallisuutta
* Anna Makkonen: *Kadonnut kangas: retkiä Ida Digertin päiväkirjaan*. Kansanelämän kuvauksia 67. Suomalaisen Kirjallisuuden Seura, Helsinki 2005. 280 s. 

## Lähteet
Kalliojärvi (Lempäälä)

**Kalliojärvi**  on Pirkanmaalla Lempäälän erämaassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Kalliojärvi on osana Sikojoen valuma-aluetta, vaikka sillä ei ole laskuojaa.

## Maantietoa
Järvi on 300 metriä pitkä, 150 metriä leveä ja sen pinta-ala on 2,3 hehtaaria. Se sijaitsee kallioisen ylängön loivassa painaumassa olevalla suolla. Vaikka Kalliojärvellä ei ole varsinaista laskuojaa, sen katsotaan kuuluvan Sikojoen valuma-alueeseen. Kalliojärven länsipuolella oleva suo laskee vetensä vähäistä ojaa pitkin Kapittulansuolle ja edelleen Latikkaojaa pitkin Sikojokeen. Järven rantaviivan pituus on 750 metriä ja rannat ovat paikoin leveääkin suota. Järven etelä- ja kaakkoispuolella on kallioisia mäkiä. Muilta osin maasto on louhikkoista moreenipohjaista korpimaastoa. Järvellä on kolme vapaa-ajan asuntoa. Niille johtaa tiet Lempäälän Nurmesta tai Asemakylästä.

## Historiaa
Vuoden 1975 peruskartassa järven lähelle ei ollut vielä rakennettu teitä eikä järvelle ollut rakennettu vielä mitään. Seuraavassa vuoden 1980 kartassa näkyy järven pohjoispuolelle ilmaantunut metsäautotie. Pohjoisrannalle ilmaantui 1991 karttaan kaksi vapaa-ajan asuntoa. Myöhemmin etelärannalle ilmestyy kolmas vapaa-ajan asunto.

On esitetty, että järven läheisyydessä olisi jatkosodan aikana ollut metsäkaartilaisten asumus.

## Lähteet
Giulia Stürz

**Giulia Stürz** (s. 20. kesäkuuta 1993) on italialainen maastohiihtäjä.

Stürz saavutti vuonna 2014 alle 23-vuotiaiden MM-kilpailuissa pronssia vapaan hiihtotavan sprintissä ja vuoden 2015 alle 23-vuotiaiden MM-kilpailuissa pronssia sekä perinteisen sprintissä että 15 kilometrin yhdistelmäkilpailussa.

Stürz kilpaili maastohiihdon maailmancupissa ensimmäisen kerran Lahdessa maaliskuussa 2014. Ensimmäiset maailmancupin pisteensä hän saavutti Canmoressa järjestetyssä Ski Tour Canadassa maaliskuussa 2016 sijoituttuaan siellä 10 kilometrin vapaan hiihtotavan kilpailussa 27:nneksi. Kiertueen kokonaistuloksissa hän oli 38:s. Parhaimmillaan hän on sijoittunut maailmancupissa 17:nneksi La Clusaz'n 10 kilometrin vapaan hiihtotavan yhteislähtökilpailussa joulukuussa 2016.

## Lähteet
Chelsea Holmes

**Chelsea Holmes** (s. 20. tammikuuta 1987) on yhdysvaltalainen uransa lopettanut maastohiihtäjä.

Holmes kilpaili maastohiihdon maailmancupissa ensimmäisen kerran Canmoressa joulukuussa 2012. Ensimmäiset maailmancupin pisteensä hän saavutti Canmoressa järjestetyssä Ski Tour Canadassa maaliskuussa 2016 sijoituttuaan siellä 10 kilometrin vapaan hiihtotavan kilpailussa 22:nneksi. Kiertueen kokonaistuloksissa hän oli 31:s. Lahden MM-kilpailuissa 2017 hän sijoittui 30 kilometrin vapaan hiihtotavan yhteislähtökilpailussa 13:nneksi.

Holmes lopetti uransa maastohiihtäjänä keväällä 2018.

## Lähteet
Elohopeafluoridi

Alkuaineen elohopea fluorideja ovat:
* Elohopea(I)fluoridi (Hg2F2) eli merkurofluoridi
* Elohopea(II)fluoridi (HgF2)
Felix Hyrske

**John Felix Hyrske** (21. syyskuuta 1878 Turku – 19. marraskuuta 1939 Aberdeen, Washington)  oli amerikansuomalainen teatterinjohtaja ja näytelmäkirjailija. Hän oli Ville Airolan ja Anna Talman ohella ensimmäisiä Pohjois-Amerikan suomalaissiirtolaisten joukossa vaikuttaneita teatterintekijöitä.

Hyrskeellä oli läheiset suhteet amerikansuomalaisen työväenliikkeen näyttämötoimintaan. Hänen ja Lauri Lembergin kirjoittamia näytelmiä esitettiin usein Detroitissa. Hyrske toimi neljän vuoden ajan teatterinjohtajana Port Arthurissa Ontariossa ja sen jälkeen teatterinjohtajana Fitchburgissa Massachusettsissa. 

## Näytelmiä
* *Hullujenhuoneen naapurina*. 3-näytöksinen komedia, tapahtumapaikkana Kaarina Turun lähellä
* *Hienon maailman rosvo*. 3-näytöksinen näytelmä, tapahtumapaikkana Antero Liljan koti Helsingissä
* *Sodan urhoja*. 1-näytöksinen näytelmä.
* *Silmin-näkiä*. 1-näytöksinen sanomalehtiuutiseen perustuva näytelmä, tapahtumapaikkana Turku
* *Herrasväkeä*. 3-näytöksinen näytelmä, tapahtumapaikkana Wilkmanien koti eräässä kanadalaisessa pikkukaupungissa (mahdollisesti Port Arthur Ontariossa)

## Lähteet
Bukit Batokin metroasema

**Bukit Batok** on Singaporen Mass Rapid Transit -metrojärjestelmän asema Bukit Batokin alueella Singaporen läntisellä suuralueella. Sitä käyttävät North South Linen junat. Se avattiin 10. maaliskuuta 1990.

## Junat

## Lähteet

## Aiheesta muualla

* Bukit Batokin metroasema Singaporen liikennelaitoksen sivuilla
Blurryface

__NOTOC__
**Blurryface** (tyyliteltynä **BLURRYFΛCE**) on Twenty One Pilots-yhtyeen neljäs studioalbumi, joka julkaistiin 17. toukokuuta 2015 ja sen tuotti Fueled by Ramen. Albumi nousi Yhdysvalloissa Billboard 200 -listan ykköseksi. Suomessa se ylsi virallisen albumilistan viidennelle sijalle ja pysyi listalla 53 viikkoa. Albumilta julkaistiin yhteensä 6 singleä.

"Blurryface"-nimi tulee laulaja Tyler Josephin keksimästä kuvitteellisesta hahmosta joka kuvastaa hänen epävarmuuksiaan ja pelkojaan. Albumin yhteydessä tehdyillä musiikkivideoilla Tyler kuvaa hahmoa hänen mustiksi värjätyillä käsillään sekä kaulallaan.

## Kappaleet
Kaikki kappaleet säv. ja san. Tyler Joseph.
#
#
#
#
#
#
#
#
#
#
#
#
#
#

### Japanin bonuskappaleet
# 
# 

### Rajoitetun painoksen bonus CD
# 

## Arvostelut
* Allmusic: 
* Alternative Press: 
* Metacritic: 80/100
* Soundi: 

## Lähteet
* http://genius.com/albums/Twenty-one-pilots/Blurryface
* http://www.twentyonepilots.com/album/blurryface-19901
* http://rocketmusiccollective.com/twenty-one-pilots-who-is-blurry-face/ 
* https://www.youtube.com/watch?v=yx44NMDN0ws (video, missä Tyler selittää hahmostaan)

### Viitteet
Joey Graceffa

**Joseph Michael ”Joey” Graceffa** (s. 16. toukokuuta 1991) on yhdysvaltalainen tubettaja, näyttelijä, kirjailija, ja laulaja. Hänellä on kaksi YouTube-kanavaa. Pääkanavaansa hän käyttää videoblogina, ja sillä oli tammikuussa 2017 seuraajia yli 7&nbsp;200&nbsp;000. Toinen kanava toimii hänen ”pelikanavanaan” eli hän julkaisee siellä&nbsp;sisältöä videopeleistä. Pelikanavalla oli samana ajankohtana yli 2&nbsp;000&nbsp;000 seuraajaa.&nbsp;

## Ura
Graceffa latasi ensimmäiset videonsa ystävänsä kanssa 2007. Hän aloitti oman kanavansa vuonna 2009. 

Hän osallistui vuonna 2013 Amazing Racen 22. tuotantokaudelle. Graceffan parina ohjelmassa oli Meghan Camarena, toinen tubettaja. Pari osallistui vuotta myöhemmin sarjan All Stars-kaudelle. 

## Diskografia

### EP-levyt
* *Panem’s Best* (2012)
* *Good Songs* (2014)

### Singlet
* *[[We Are Never Ever Getting Back Together]]* (2012)
* *Kiss You* (2013)
* *Anna Sun* (2013)
* *Story of My Life* (2013)
* *Collar Full* (2014)
* *Silver Lining* (2014)
* *Don’t Wait* (2015)
* *Kingdom* (2018)

## Teokset
* 
* 

## Lähteet

## Aiheesta muualla

* 
* 
*
Ahvenjärvi (Vesilahti, Linnamaa)

**Ahvenjärvi**  on Pirkanmaalla Vesilahden Linnamaalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Ahvenjärvi on osa Naarvanjoen valuma-aluetta.

## Maantietoa
Järvi on 1,0 kilometriä pitkä, 200 metriä leveä ja sen pinta-ala on 13 hehtaaria. Järvi sijaitsee kallioisten mäkien välisessä painanteessa Linnamaan eteläpuolella. Rannat ovat monin paikoin jyrkkiä ja kivikkoisia, mutta länsipuolella rannat ovat suota. Järvessä on 50-metrinen saari, joka on alle 10 metriä korkea. Järven itäpäähän laskee kaksi luontaista puroa, joista toinen on Pahalammin laskuoja. Ahvenjärven oma laskuoja, joka lähtee järven luoteisrannasta, juoksee luoteeseen Heinävänvuorten Näkökallion alta ja yhtyy Havatojaan peltoaukealla. Näkökallion kohdalla se on kivikkoinen puro huomattavilla luontoarvoilla . Järven rantaviivan pituus on 2,8 kilometriä. Rannoille on rakennettu kahdeksan vapaa-ajan asuntoa. Lisäksi luusuan lähellä on metsästysmaja. Niille johtaa tiet yhdystieltä 2986. Järven itäpäässä on luonnonsuojelualue, joka ulottuu järven rantaan asti. Se sisältää Pahalammin ja sen ympäristön.

## Historiaa
Vuonna 1855–1856 kootussa Kalmbergin kartastossa järven nimi kirjoitettiin ”Ahvenajärvi”. Kartassa järven laskuoja on piirretty Särkijärveen. Järvi vaikuttaa autiolta.

Vuoden 1959 peruskartassa järvi oli autio lukuun ottamatta metsästysmajaa. Järveen ei ollut kaivettu yhtään suo-ojaakaan. Vuoden 1980 ja 1993 kartassa näkyvät nykyiset ojat ja yksi mökki, mutta teitä ei näy.

## Lähteet
Kerttu Sihvonen

**Kerttu Maria Sihvonen** (o.s. Pulkkinen; 26. huhtikuuta 1893 Haukivuori – 28. maaliskuuta 1978 Helsinki) oli suomalainen rehtori ja naisasia-aktiivi.

Sihvonen valmistui filosofian kandidaatiksi 1920 ja hänet promovoitiin filosofian maisteriksi 1923. Valmistuttuaan Sihvonen toimi Helsingin yliopiston fysiologian laitoksella assistenttina vuoteen 1939. Pääasiallisen uransa hän teki Helsingin Kasvatusopillisessa Talouskoulussa (myöh. Helsingin  Kotitalousopettajaopisto). Opettajantyönsä ohella hän toimi koulun hallinnossa, muun muassa sen säätiön hallituksen jäsenenä. Vuosina 1950–1960 Sihvonen oli oppilaitoksen rehtori. Hänen aikanaan koululle rakennettiin uusi toimitalo Sturenkatu 4:ään, ja talon vihkiäistilaisuus pidettiin helmikuussa 1957. Koulua oli toistuvasti yritetty saada valtion huomaan mutta se onnistui vasta 1959, jolloin opisto muuttui korkeakouluksi. Koulua ylläpitävä säätiö lakkautettiin.

Sihvosella oli runsaasti luottamustoimia, ja hän oli mukana kansainvälisissä tehtävissä. Hän oli Kotitalousopettajayhdistyksen ja Kotitalousopettajien liiton puheenjohtajana 1947–1957, ja hänet kutsuttiin liiton kunniajäseneksi vuonna 1963. Samoin hän oli Helsingin Kotitalousopettajaopiston Ylioppilaskunnan kunniajäsen. Hän hoiti Suomen Naisyhdistyksen sihteerin tehtäviä 1937–1945 ja toimi yhdistyksen puheenjohtajana 1955–1960. Konkordia-liiton toimikunnan jäsen hän oli 1939–1978 ja toimikunnan puheenjohtaja 36 vuotta.

Kerttu Sihvosen puoliso oli vuodesta 1925 professori Väinö Sihvonen.

## Lähteet
Clear History

**Clear History** on yhdysvaltalainen komediaelokuva vuodelta 2013. HBO-yhtiön tuottaman televisioelokuvan on ohjannut Greg Mottola ja pääosaa esittää yksi elokuvan käsikirjoittajista, Larry David. Nolojen tilanteiden komediaelokuva muistuttaa tyyliltään Davidin menestyksekästä televisiosarjaa *[[Jäitä hattuun]]*.

## Juoni
Vuonna 2003 hippimäinen markkinointiguru Nathan Flomm (Larry David) on osakkaana läpimurron kynnyksellä olevassa kalifornialaisessa sähköautofirmassa, jota johtaa nuori keksijä Will Haney (Jon Hamm). Äkkipikainen Flomm suuttuu, kun Haney on päättämyt ristiä uutuusauton poikansa mukaan Howardiksi. Pojan nimi on puolestaan peräisin Haneyn ihaileman Ayn Randin kirjasta *The Fountainhead*. Flomm myy osakkeensa Haneylle, jättää yhtiön ja katoaa julkisuudesta noustuaan talouslehdissä kohutuksi luuseriksi, joka jätti sähköautoyhtiön ja menetti arviolta miljardi dollaria.

Kymmenen vuotta myöhemmin maineensa, työnsä ja vaimonsa menettänyt Nathan Flomm elää uudella nimellä Rolly rauhallista elämää tunnetulla Martha’s Vineyard -lomasaarella Yhdysvaltojen koilliskulmassa. Työelämästä jo vetäytynyt multimiljardööri Haney ilmestyy saarelle rakennuttamaan ostamansa historiallisen rakennuksen paikalle valtavaa palatsia, mikä ärsyttää paikallisia. Miehet tapaavat, mutta Haney ei tunnista partansa ja tukkansa leikannutta ja nimensä vaihtanutta entistä yhtiökumppaniaan. Rolly alkaa miettiä lähtemistä saarelta, kunnes hän näkee televisiosta Ayn Randin *Fountainheadin* pohjalta tehdyn elokuvan *[[Pilvenpiirtäjä (elokuva)|Pilvenpiirtäjä]]*, jonka loppukohtauksessa arkkitehti Howard räjäyttää suunnittelemansa talon. Rolly ryhtyy valmistelemaan Haneyn rakenteilla olevan talon räjäytystä epämääräisine rikoskumppaneineen, mutta suunnitelmat muuttuvat kun hän ihastuukin Haneyn vaimoon ja luulee saavansa tämän omakseen.

Juuri ennen talon suunniteltua räjäytystä Rollyn todellinen tausta Nathan Flommina paljastuu ja hänestä tulee saarella hylkiö. Kaikki inhoavat häntä, paitsi jälleennäkemisestä ilahtunut Haynes, joka lupaa hyvittää Rollylle hänen myymiensä osakkeiden arvon. Rolly ei kuitenkaan enää ehdi pysäyttää talon räjäyttämistä ja joutuu apureineen kolmeksi vuodeksi vankilaan. Hän palaa saarelle yhä köyhempänä mutta sankarina, koska kaikki saarelaiset inhosivat Haneyn ökytaloa.

Tarinan sivujuonena ovat Rollyn ja muiden saaren miesten naisystävät ja heidän väitetyt seksisuhteensa 1970-ja 1980-luvulla suositun Chicago-yhtyeen jäsenten kanssa. Yhtyeen jäsenet tekevät cameoroolit elokuvan loppupuolella, kun he saapuvat taas esiintymään saarelle. Elokuvassa kuullaan monia Chicagon hittejä kuten ”25 or 6 to 4” ja ”Color My World”.

## Rooleissa

## Lähteet

## Aiheesta muualla
*
*''Clear History'' Yle Areenassa
Alburquerque (Espanja)

**Alburquerque** on kunta Extremaduran itsehallintoalueella Espanjassa lähellä Portugalin rajaa. Kunnan väkiluku on noin 5400 (2016). Nimi Alburquerque juontuu todennäköisesti arabian kielen sanasta Abu al-Qurq ("korkkitammen maa"; ), joka puolestaan saattaa juontua sanoista albus quercus ().

## Historia
Alburquerquen alueelta on löydetty esihistoriallista esineistöä ja rakennelmia, joiden perusteella alue on ollut asuttu jo tuolloin. Asiakirjassa olevan tiedon mukaan keltiberit perustivat Alburquerquen vuonna 590 eaa. Neoliittisen kauden ja pronssikauden välisen ajan (6500–1000 eaa.) ihmisten tekemiä kalliomaalauksia voi tarkastella Risco de San Blasissa, joka on jyrkkä ja rosoinen kallio Alburquerquessa. 
 
## Kuvia

Alburquerque Castillo 039.jpg|Castillo de Luna
Alburquerque 045.jpg
Alburquerque Santa María del Mercado 041.jpg|Iglesia de Santa María del Mercado
Pinturas esquemáticas El Risco de San Blas Alburquerque.jpg|Risco de San Blasin kalliomaalaukset


## Lähteet
*spain.info: Alburquerque  
*Abrigos del Risco de San Blas en Alburquerque  

### Viitteet

## Aiheesta muualla
José Caballero

**José Caballero** (11. kesäkuuta 1915 Huelva, Espanja &ndash; 26. toukokuuta 1991 Madrid, Espanja) oli espanjalainen taidemaalari.

1920- ja 1930-luvulla Caballeron ollessa La Rábidan luostarissa maalaamassa freskoja, hän tapasi runoilija Adriano del Vallen ja Daniel Vázquez Díazin, joiden kannustamana Caballero avasi ensimmäisen galleriansa Madridissa vuonna 1931. Seuraavana vuonna hän teki kokeellisen taiteellista yhteistyötä muun muassa ystävänsä Federico García Lorcan kanssa Popular Ateneossa. Vuonna 1934 hän liittyi García Lorcan La Barraca -teatteriin, jonka muassa hän ystävystyi muun muassa Pablo Nerudan, Rafael Albertin ja Luis Buñueln kanssa. 

Caballero siirtyi, ajalle tyypilliseen, surrealistiseen tyyliin 1930-luvun puolivälissä. Aikaisemmin hän oli maalannut muun muassa konstruktiivista taidetta.

## Lähteet
Viljami Rautanen

**Villiam (Viljami) Bernhard Rautanen** (25. toukokuuta 1882 Helsinki – 13. maaliskuuta 1960 Yhdysvallat) oli amerikansuomalainen pappi ja kirjailija. 

Rautasen vanhemmat olivat konduktööri Mikael Berndt Rautanen ja Mariana Lindgren. Hän pääsi ylioppilaaksi 1901 Helsingin normaalilyseosta ja suoritti Helsingin yliopistossa teologian erotutkinnon 1905. Rautanen vihittiin papiksi 1906.

Rautanen oli Suomessa kirkkoherran apulaisena, vt. kirkkoherrana ja armovuodensaarnaajana Sääksmäellä 1906. Hän toimi sitten pappina Yhdysvalloissa vuodesta 1907 alkaen.

Vuonna 1925 Rautanen kävi Jerusalemissa kolmen muun amerikansuomalaisen kanssa ja hän kirjoitti sitten matkasta kirjan *Itämailla*. 

Viljami Rautanen oli naimisissa vuodesta 1916 Saima Elina Wilson-Lempeän kanssa.  

## Teoksia
Nimellä *V. Rautanen*:
* *Amerikan suomalainen kirkko*. Suomen lut. kustannusliike, Hancock, Michigan 1911
* *Itämailla*. Carl H. Salminen, Duluth, Minnesota 1927
* *Amerikan suomalainen kirkko : II osa*. 1950

## Suomennoksia
* *Eri uskoista* ; kirj. V. K. Nikander ; suom. Viljam Rautanen. Suomen lut. kustannusliike, Hancock, Michigan ei julk. vuotta

## Lähteet
Miasino

**Miasino** on kunta Pohjois-Italiassa Novaran maakunnassa Piemonten alueella. Miasinon naapurikunnat ovat Ameno, Armeno, Orta San Giulio ja Pettenasco.

## Lähteet

## Aiheesta muualla
Orta San Giulio

**Orta San Giulio** on kunta Pohjois-Italiassa Novaran maakunnassa Piemonten alueella. Ortan naapurikunnat ovat Ameno, Bolzano Novarese, Gozzano, Miasino, Pettenasco ja San Maurizio d'Opaglio. Orta sijaitsee Milanosta noin 85 kilometriä luoteeseen Ortajärven (Lago d’Orta) itärannalla.

Orta San Giulio kuuluu Italian kauneimpien kylien järjestöön *I Borghi più belli d’Italia*. Kylän rantakadulla on 1800-luvun uusklassisia rakennuksia puutarhoineen, ylempänä vanhempia rakennuksia 1500- ja 1600-luvulta. Näihin lukeutuvat kylän vanhasta itsehallintohistoriasta kertova Palazzo della Comunità della Riviera vuodelta 1582, vanha sairaala Casa Olina vuodelta 1602 sekä nykyisin kunnantalona toimiva Casa Bossi. Mäen huipulla on vuonna 1485 valmistunut ja 1700-luvulla laajennettu kirkko Santa Maria Assunta. 400 metriä rannasta sijaitsevalla pienellä San Giulion saarella on myös pieni kirkko, alun perin perustettu jo vuonna 390.

## Lähteet

## Aiheesta muualla
Electric RaceAbout

**Electric RaceAbout** *(ERA)* on Metropolia Ammattikorkeakoulussa kehitetty urheilullinen sähköauto. Auton käyttämä energia varastoidaan litiumtitanaattiakkuihin. Auton jokaiselle neljälle pyörälle on oma synkroninen kestomagneettimoottori. Alennusvaihteita ei käytetä. Auton runko on kevyt hiilikuituinen monokokki. ERA:sta on kehitetty myös lähemmäksi tuotantokelpoinen sähköauto Angelica. Angelican tekniikka on otettu ERA:sta mutta ulkonäköä on paranneltu. 
## Lähteet
* 
* 
* 
* 
* 
* 
* 
* 
* 
* 
* 
* 
### Viitteet
Matti Paloniemi

**Matti Johannes Paloniemi** (s. 1975) on suomalainen koreografi. Paloniemi on yksi Tanssiteatteri Tsuumin perustajajäsenistä ja toimi ryhmän taiteellisena johtajana vuosina 1999-2007. Paloniemi on valmistunut tanssinopettajaksi Oulun konservatoriosta ja on opiskellut Teatterikorkeakoulussa koreografin maisteriohjelmassa vuosina 2000-2004.

Paloniemi on tehnyt lukuisia koreografioita tanssiryhmille sekä teattereille Suomessa. Tanssiteatteri Rimpparemmin taiteellisena johtajana hän on toiminut vuodesta 2009 alkaen. Hän on tällä hetkellä myös Taideosuuskunta Tsuumin hallituksen varapuheenjohtaja.

## Lähteet
Henry Mäntylä

**Henry Mäntylä** (s. 1. elokuuta 1997 Vantaa) on suomalainen jääkiekkopuolustaja.

## Ura
### Seuraura
Mäntylä vietti junioriuransa Tampereella. Hän pelasi kaudella 2010–2011 KOOVEE:ssä, jonka jälkeen Mäntylä siirtyi kaudeksi 2011–2012 Tapparan C-nuoriin. Hän voitti siellä kauden päätteeksi C-nuorten SM-hopeaa. Kaudeksi 2012–2013 Mäntylä siirtyi Tampereen Ilvekseen. Kaudella 2014–2015 hän toimi seuran B-nuorten varakapteenina ja oli joukkueen tehokkain puolustaja tehoilla 13+16=29. Mäntylä sijoittui koko B-nuorten SM-sarjan puolustajien maalipörssissä toiseksi edellään vain Ässien Aleksi Varttinen sekä jakoi puolustajien pistepörssin viidennen sijan Varttisen ja HIFK:n Elias Ulanderin kanssa. Kauden 2015–2016 päätteeksi hän voitti A-nuorten Suomenmestaruuden.

Kaudella 2016–2017 Mäntylä debytoi Ilveksen SM-liigajoukkueessa, jossa hän pelasi kahdeksan runkosarjaottelua ilman tehopisteitä. Mäntylä teki liigadebyyttinsä 7. tammikuuta 2017 Pelicansia vastaan. Hänet merkittiin heti Ilveksen ykköspuolustajapariin Arto Laatikaisen viereen. Mäntylä sai ottelussa jääaikaa lopulta 16.48 minuuttia. Hän pelasi kautensa pääosin Ilveksen A-nuorissa, joiden tehokkain puolustaja Mäntylä oli tehoilla 7+13=20. Pudotuspeleissä hän jakoi joukkueen sisäisen tehotilaston voiton Joona Koppasen kanssa lukemalla +3.

Huhtikuussa 2017 Mäntylä teki Ilveksen kanssa 1+1-vuotisen SM-liigasopimuksen. Alkukauden 2017–2018 hän vietti pääasiassa seuran A-nuorissa. Mäntylä pelasi kaksi SM-liigaottelua sekä 13 ottelua lainalla Mestis-joukkue Lempäälän Kisassa, kunnes Mestiksen siirtotakarajalla, helmikuussa 2018 Ilves lainasi hänet loppukaudeksi TUTO Hockeyn riveihin. Mäntylä voitti kauden päätteeksi Mestis-hopeaa.

Mäntylä teki kaudeksi 2018–2019 vuoden mittaisen sopimuksen TUTOn kanssa. Hän voitti kauden päätteeksi Mestis-pronssia. Kaudella 2019–2020, marraskuussa 2019 TUTO lainasi Mäntylän alustavasti 16. joulukuuta asti ulottuvalla sopimuksella Iisalmen Peli-Karhuihin paikkaamaan loukkaantumisia. Joulutauolla hän teki IPK:n kanssa loppukauden kattavan jatkosopimuksen. Maaliskuussa 2020 Mäntylä teki seuran kanssa vuoden mittaisen jatkosopimuksen.

Kaudella 2020–2021 Mäntylä pelasi loukkaantumisen vuoksi runkosarjassa vain kahdeksan ottelua. Hän voitti kauden päätteeksi Mestis-pronssia. Kesäkuussa 2021 Mäntylä teki IPK:n kanssa taas vuoden mittaisen jatkosopimuksen. Kaudella 2021–2022 hän ehti pelata vain yhden Suomen Cupin ottelun, mutta Mäntylä ei pelannut kuitenkaan yhtään Mestis-ottelua, kun hänen loukkaantumisensa jatkuivat.

### Maajoukkueura
Mäntylä on pelannut neljä poikien maaottelua.

## Tilastot

## Lähteet
*
*
*

### Viitteet
Jack Deam

**Jack Deam** (s. **Ian Deam**, 29. kesäkuuta 1972 Oldham, Lancashire, Iso-Britannia) on brittiläinen näyttelijä. Hän käyttää isoisänsä nimeä taiteilijanimenään. 

Deam on näytellyt muun muassa Touretten oireyhtymää sairastavan pyromaanin Marty Fisherin roolissa brittiläisen televisiokanavan Channel 4:n sarjassa *Hävytöntä* (*Shameless*). Hän on näytellyt roolia vuosina 2004–2007 ja 2011–2013. 

Lisäksi hän näytteli vuosina 2010–2016 rikosylikonstaapeli Ken Blackstonea ITV:n rikosdraamasarjassa *[[Ylikomisario Banks]]* (*DCI Banks*). Vuodesta 2016 lähtien Deam on näytellyt komisario Mallorya BBC Onen rikosdraamasarjassa *[[Isä Brown ja hänen laumansa]]* (*Father Brown*).

## Aiheesta muualla
*
Johan Rosenhane

**Johan Rosenhane** (16. helmikuuta 1611 Torpin säteri, Husby-Oppunda socken, Nyköping – 3. heinäkuuta 1661 Rydin kartano, Sankt Lars socken, Itä-Götanmaa) oli ruotsalainen valtaneuvos ja "Ikalaborgin" vapaaherra joka toimi Viipurin läänin maaherrana 1640- ja 1650-luvuilla. 

Rosenhane tuli opiskelemaan Uppsalan yliopistoon vuonna 1625 ja hän opiskeli ulkomailla Saksassa, Hollannissa, Ranskassa ja Englannissa 1631–1636. Hän oli sitten pfalzkreivi Carl Gustafin, tulevan kuningas Kaarle X Kustaan, palveluksessa ja seurasi häntä ulkomaille 1638–1640.

Rosenhanesta tuli Itä-Götanmaan läänin varamaaherra 1643 ja alikäskynhaltija Tukholmaan 1645. Hän oli sitten Viipurin läänin maaherrana 1645–1650 ja Viipurin ja Savonlinnan läänin maaherrana 1650–1655. Rosenhane palasi sitten Ruotsiin ja oli Itä-Götanmaan maaherrana 1655–1658. Hänestä tuli valtaneuvoa 1658 ja hänet nimitettiin hovioikeudenneuvokseksi samana vuonna. 

Rosenhanen Viipurin läänin maaherrana ollessaan vuosina 1652–1654 pitämä päiväkirja on julkaistu 1999.

## Kirjallisuutta
* Pekka Toivanen : *Viipurin maaherran Johan Rosenhanen diarium, päiväkirja 1652-1654 : mahtimiehen elämää itäisessä Suomessa - Johan Rosenhanes diarium*. Julkaisusarja / Etelä-Karjalan museo 20. Lappeenranta 1999  

## Aiheesta muualla
* Johan Rosenhanen elämäkerta Kansallisbiografiassa
Muistinhallintayksikkö

**Muistinhallintayksikkö** (, **MMU**) on tietokoneen yksikkö, jonka tehtävänä on muuttaa virtuaaliosoitteet fyysisen muistin osoitteiksi.

Monet mikroprosessorit sisältävät yksikön integroituna, mutta on myös valmistettu ulkoisia mikropiirejä kuten Motorola 68851 ja National Semiconductor NS32082.

Virtuaaliosoitteen lisäksi yksiköllä toteutetaan mm. muistin suojaus, väylän ja välimuistin hallinta.

MMU voi antaa laitteistokeskeytyksen sovelluksen viitatessa muistialueeseen, johon sillä ei ole pääsyä tai joka ei ole sillä hetkellä fyysisessä muistissa. Näin käyttöjärjestelmä voi toteuttaa virtuaali- eli näennäismuistin. 

Uudempaa suuntausta on IOMMU, jossa käsittely laajennetaan koskemaan oheislaitteita.

Käsitteitä:
* *Page table entry* (PTE) sisältää yksittäiseen muistisivuun liittyviä tietoja (sijainti, onko se keskusmuistissa, suojaukset).
* Sivutaulu () koostuu prosessin PTE:istä.
* *Translation lookaside buffer* (TLB) on MMU:n sisäinen assosiatiivinen muisti virtuaaliosoitteista fyysiseen muistiin. TLB voi olla monitasoinen. 

## Katso myös
* Apusuoritin

## Lähteet

## Aiheesta muualla
* Englanninkielisen Wikipedian artikkeli muistinhallintayksiköstä 
* Englanninkielisen Wikipedian artikkeli Muistisivusta
Epäsuora vaalitapa

**Epäsuora vaalitapa** on prosessi, jossa äänestäjä ei vaalissa äänestä suoraan ehdokastaan, vaan hän äänestää valitsijamiestä, jotka vaalien jälkeen tekevät valinnan ehdokkaiden väliltä.

Epäsuoraa vaalitapaa käytetään useissa presidentinvaaleissa, kuten Yhdysvalloissa, Italiassa, Saksassa, Kreikassa, Unkarissa, Virossa, Latviassa ja Tšekissä. Ranskassa ja Irlannissa parlamentin ylähuoneen valitsee valitsijamieskokous. Yhdysvaltain presidenttiä lukuun ottamatta epäsuorasti valituilla presidenteillä ja senaateilla ei yleensä ole suurta valtaa.

Suomen tasavallan presidentti valittiin valitsijamiesten äänestyksellä viimeisen kerran presidentinvaalissa 1988. Silloisen hallitusmuodon mukaan presidentinvaalien ensimmäinen kierros käytiin suorana henkilövaalina, ja toinen kierros valitsijamiesten kesken, koska kukaan ei saanut ensimmäisellä kierroksella yli viittäkymmentä prosenttia kansan äänistä.

Yhdysvalloissa presidentinvaalien epäsuoruutta perustellaan perustuslaissa osavaltioiden tasapuolisella vaikutusmahdollisuudella sekä sillä, että presidentin valintaa ei jätettäisi asioista huonosti tietävälle kansalle. Valitsijamiehet kuitenkin käytännössä yleensä äänestävät vaalipiirinsä tahdon mukaisesti.

## Lähteet
Maavaikutus

**Maavaikutus** eli **maaefekti** () on liikkuvan siiven ja maan pinnan välillä syntyvä ilmiö. Ilmiön yhteydessä kiinteäsiipisellä lentokoneella havaitaan suurempi nostovoima ja pienentynyt ilmanvastus.

Myös pyöriväsiipiset ilma-alukset kuten helikopterit havaitsevat ilmiön.

Maaefekti muuttaa väliaikaisesti sakkausnopeutta.

## Maavaikutus autoissa

Kilpa-autoissa on hyödynnetty maavaikutusta pitovoiman lisäämiseksi. Auton pohjan luoma pitovoima riippuu auton leveydestä ja pituudesta.
Ilmiön käyttöä on toisinaan myös rajoitettu tai kielletty kuten Formula 1 -sarjassa vuoteen 2022 asti.

## Katso myös

* Maaefektialus
* Formula 1

## Lähteet
Stephen Tompkinson

**Stephen Tompkinson** (s. 15. lokakuuta 1965 Stockton-on-Tees, County Durham, Iso-Britannia) on brittiläinen näyttelijä. Hän on näytellyt muun muassa television draama- ja komediasarjoissa.

Vuosina 2010–2016 Tompkinson näytteli ylikomisario Alan Banksia ITV:n rikosdraamasarjassa *[[Ylikomisario Banks]]* (*DCI Banks*). Hän on näytellyt myös Danny Trevanionin roolissa ITV:n sarjassa *[[Viidakkoperhe]]* (2006–2012).

Ennen näitä rooleja Tompkinson näytteli Isä Peter Cliffordia BBC:n sarjassa *[[Elämää Ballykissangelissa]]*. Hän oli aiemmin näytellyt samaa hahmoa komediasarjoissa *[[Isä Ted]]* ja *[[Dibleyn kirkkoherra]]*. Tompkinson esitti vuosina 1990–1998 Trevor Purvisia komediasarjassa *Drop the Dead Donkey*.

Vuonna 1996 Tompkinson näytteli elokuvassa *Suu messingillä* (*Brassed Off*).

## Lähteet

## Aiheesta muualla

*
Ylikomisario Banks

**Ylikomisario Banks** (engl. *DCI Banks*) on brittiläinen rikosdraamasarja, jota esitettiin ITV-kanavalla vuosina 2010–2016. Sarja perustuu Peter Robinsonin *Alan Banks* -romaaneihin. Pääosaa ylikomisario Alan Banksia näyttelee Stephen Tompkinson.

Syksyllä 2016 ilmoitettiin, että sarja päättyy viidennen kauden jälkeen. Suomessa sarjaa esitti Yle TV1. Suomessa viimeinen kausi esitettiin alkuvuodesta 2017.

## Rooleissa

## Jaksot
Britanniassa sarjan yksi rikostapaus oli jaettu kahteen 45 minuutin osaan. Suomessa yhden tapauksen osat oli yhdistetty 90 minuutin jaksoiksi. Tästä syystä Isossa-Britanniassa sarjan jaksoja on 32, ja Suomessa vain 16.

## Lähteet